২০২০ চনত অনুষ্ঠিত হ'বলগীয়া টকিঅ' অলিম্পিকত ৪৮ কেজিৰ পৰিৱৰ্তে ৪৯ কেজি শাখাত প্ৰতিদ্বন্দ্বিতা আগবঢ়োৱাৰ সম্ভাৱনা আছে উত্তৰ- পূৰ্বাঞ্চলৰ অন্যতম ৰাজ্য মণিপুৰৰ তাৰকা ভাৰোত্তোলক মীৰাবাঈ চানুৱে।
আন্তঃৰাষ্ট্ৰীয় ভাৰোত্তোলক ফেডাৰেশ্যনে শেহতীয়াভাৱে প্ৰতিযোগিতাখনত ৪৯ কেজিৰ নতুন শাখা এটা অন্তৰ্ভুক্ত কৰাৰ বাবে সিদ্ধান্ত গ্ৰহণ কৰাৰ বাবে মণিপুৰৰ তাৰকা ভৰোত্তলক গৰাকীয়ে প্ৰতিদ্বন্দ্বিতা আগবঢ়োৱাৰ সম্ভাৱনা আছে।
উল্লেখযোগ্য যে যোৱা ৫ জুলাইত টাচকেণ্টত অনুষ্ঠিত আন্তঃৰাষ্ট্ৰীয় ভৰোত্তলক ফেডাৰেশ্যনৰ এখন সভাত টকিঅ' অলিম্পিকৰ বাবে পুৰুষ- মহিলাৰ শাখাত ৭টা নতুন ওজন শাখা অন্তৰ্ভুক্তিৰ সিদ্ধান্ত গ্ৰহণ কৰা হৈছিল।
সেই অনুসৰি টকিঅ' অলিম্পিকত অন্তৰ্ভুক্ত হোৱা মহিলাৰ ওজন শাখা কেইটা হৈছে ৪৯, ৫৫, ৫৯,৬৪, ৭৬, ৮৭ কেজি আৰু পুৰুষৰ বাবে ৬১, ৬৭, ৭৩, ৮১, ৮৭ কেজিৰ ওজন শাখা।
ৰাজ্যৰ আগশাৰীৰ তথা প্ৰতিষ্ঠিত বাতৰি কাকতত প্ৰকাশিত বাতৰি অনুসৰি এই নতুন ওজন শাখাৰ অন্তৰ্ভুক্তিৰ বাবে টকিঅ' অলিম্পিকত প্ৰতিদ্বন্দ্বিতা আগবঢ়াব পাৰে মীৰাবাঈ চানুৱে।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
